
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27Pc/21/2025 8725202777 22. 09. 2025 JUDr. Monika Heldáková ECLI:SK:OSPP:2025:8725202777.2
Opravné uznesenie Okresný súd Poprad v právnej veci maloletého: A. B., nar. XX. XX. XXXX, bytom ako matka, dieťa rodičov - matky: C. D., nar. XX. XX. XXXX, bytom E. XXX/XX, XXX XX F. a otca: G. B., nar. XX. XX. XXXX, bytom E. XXX/XX, XXX XX F., o návrhu matky na určenie otcovstva a úpravu výkonu rodičovských práv a povinností k maloletému, takto rozhodol: Uznesenie Okresného súdu Poprad sp. zn. 27Pc/21/2025 – 6 zo dňa 14. 08. 2025 opravuje v záhlaví a vo výroku III. tak, že správne znie: „Okresný súd Poprad v právnej veci maloletého: A. B., nar. XX. XX. XXXX, bytom ako matka, dieťa rodičov - matky: C. D., nar. XX. XX. XXXX, bytom E. XXX/XX, XXX XX F. a otca: G. B., nar. XX. XX. XXXX, bytom E. XXX/XX, XXX XX F., o návrhu matky na určenie otcovstva a úpravu výkonu rodičovských práv a povinností k maloletému, takto III. S p á j a konanie v časti úpravy rodičovských práv a povinností k maloletému A. B., nar. XX. XX. XXXX, vedené pod sp. zn. 27Pc/21/2025 a konanie vedené pod sp. zn. 27P/95/2025 na spoločné konanie, pričom spoločné konanie sa bude viesť pod sp. zn. 27P/95/2025.“ odôvodnenie: 1. Navrhovateľka – matka mal. dieťaťa podala dňa 28. 07. 2025 na tunajší súd návrh na určenie otcovstva a úpravu rodičovských práv a povinností rodičov k maloletému dieťaťu. 2. Súd uznesením sp. zn. 27Pc/21/2025 – 6 zo dňa 14. 08. 2025 konanie v časti určenia otcovstva k maloletému zastavil a spojil konanie v časti úpravy rodičovských práv a povinností k maloletému dieťaťu na spoločné konanie pod sp. zn. 27P/95/2025. 3. Súd z vlastnej činnosti zistil, že v záhlaví a vo výroku III. predmetného uznesenia bolo nesprávne uvedené priezvisko mal. dieťaťa v tvare „D.“, pričom správne má znieť „B.“. 4. Podľa § 2 zákona č. 161/2015 Z. z. Civilného mimosporového poriadku (ďalej len „Civilný mimosporový poriadok“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 5. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Podľa § 234 CSP, súd rozhoduje uznesením, ak nerozhoduje vo veci samej. Ak nie je ďalej ustanovené inak, použijú sa na uznesenie primerane ustanovenia o rozsudku.
7. Vzhľadom na vyššie uvedenú skutočnosť, citované ustanovenie CSP a zistenú chybu v písaní vo vyhotovení predmetného uznesenia, súd týmto osobitným uznesením zistenú zrejmú nesprávnosť v záhlaví a vo výroku III. predmetného uznesenia opravil. Ostatné časti uznesenia ostávajú nezmenené. Poučenie: Proti tomuto uzneseniu odvolanie nie je prípustné.

